ՙ1920-ական թվականների նույն պայմանագրում նշվում էր, որ Ռուսաստանն ու Թուրքիան չպետք է թույլ տան երրորդ երկրների կողմից Նախիջեւանի բռնազավթումը։ Այսպիսով, ինչ-որ առումով այս երկրները պարտավորություն ունեն։ Եվ ես չեմ կարծում, որ Նախիջեւանում թուրքական ռազմաբազայի տեղակայումը համապատասխանում է Ռուսաստանի շահերին։ Սակայն հաշվի առնելով Թուրքիայի քաղաքականությունը, Էրդողանի ագրեսիվ եւ անկանխատեսելի պահվածքը, կարելի է ասել, որ դա նոր եւ բավական լուրջ մարտահրավեր է, որը զարգացում կունենա եւ կարող է դուրս գալ տարածաշրջանի սահմաններից ու ավելի գլոբալ մասշտաբով իրադարձությունների օրակարգային հարց դառնալ։ Եվ, բնականաբար, այդ բազան հակահայկական բնույթ ունի եւ սպառնալիք է Հայաստանի համար՚,- նշեց նա։